নিজের নাম ডিজিটাইজ করতে পারছেন না BLO! চরম বিপত্তি

ওয়েবডেস্ক– এসআইআর (SIR) নিয়ে চাঞ্চল্য অব্যাহত। কোথাও জীবিত ভোটারদের নাম নেই, আবার কোথাও ফর্ম নিয়ে বিভ্রান্তি তৈরি হচ্ছে। এদিকে এসআইআর-এর চাপে অসুস্থ হয়ে পড়ছেন  বিএলওরা (BLO)। এই খবর এই মুহূর্তে প্রায় সব ভোটমুখী রাজ্যে শীর্ষস্থানে। একাধিক বিএলও’র মৃত্যু পর্যন্ত ঘটেছে। এই পরিস্থিতির মধ্যেই এবার সামনে এল আরেকটি ঘটনা।

যেখানে এসআইআর নিয়ে নিজের নাম নিজেই ডিজিটাইজ (Digitized) করতে পারছেন না খোদ বিএলও। ইনিউমারেশন ফর্ম পূরণ পর্বে একাধিক বিপত্তির মধ্যে এবার এই ঘটনা নয়া সংযোজন। জলপাইগুড়ির (Jalpaiguri) এই ঘটনা ঘিরে চাঞ্চল্য তৈরি হয়েছে। নির্বাচন কমিশনের নির্দেশ মতো বাড়ি বাড়ি ঘুরে এসআইআরের ইনিউমারেশন ফর্ম সংগ্রহ করে ডিজিটাইজেশনের কাজ করছেন বিএলও। কিন্তু তিনি নিজের নামই ডিজিটাইজেশন করতে পারছেন না।

আরও পড়ন-  BLO -দের কমিশন অভিযান, এসআইআর চাপে অসুস্থ অনেকে, কী দাবি?

২০০২ সালের ভোটার তালিকার হার্ড কপিতে নাম রয়েছে তাঁর। কিন্তু যখন তিনি অ্যাপে ঢুকে নিজের নাম ডিজিটাইজেশনের জন্য ২০০২ সালের ভোটার তালিকার সঙ্গে ম্যাচ করাতে যাচ্ছেন, তখন একই সিরিয়াল নম্বরে অন্য এক মহিলার নাম সেখানে দেখাচ্ছে। এই নিয়ে চরম বিপত্তিতে পড়েছেন জলপাইগুড়ির গোমস্তাপাড়ার এই বিএলও সঞ্জয়কুমার ঘোষ (Sanjay Kumar Ghosh)। এই বিষয়ে প্রশাসনের দ্বারস্থ হয়েছেন তিনি, তিনি কোনও লাভ হয়নি। এবার নিজের নাম ভোটার তালিকা থেকে বাদ যাওয়ার আশঙ্কায় ভুগছেন খোদ বিএলও।

দেখুন আরও খবর-

The post নিজের নাম ডিজিটাইজ করতে পারছেন না BLO! চরম বিপত্তি first appeared on KolkataTV.